विकास गौड़ा ने चक्का फेंक प्रतियोगिता में स्वर्ण पदक जीता. दिल्ली राष्ट्रमंडल खेल में स्वर्ण पदक जीतने वाले पहलवान योगेश्वर दत्त ने ग्लासगो में भी स्वर्ण पदक जीत लिया. उन्होंने 65 किलो फ़्रीस्टाइल वर्ग में कनाडा के अपने प्रतिद्वन्द्वी जेवोन बैलफ़ोर को 10-0 से हराया.योगेश्वर से पहले पहलवान बबीता कुमारी ने राष्ट्रमंडल खेलों में भारतीय पहलवानों का स्वर्णिम प्रदर्शन जारी रखा. बबीता ने 55 किलो फ़्रीस्टाइल कुश्ती में कनाडा की ब्रिटनी लैवरडोर को 9-2 से हराया. बबीता ने दिल्ली में 2010 में हुए राष्ट्रमंडल खेलों में रजत पदक जीता था. उस समय वह 51 किलोग्राम वर्ग में थीं.भारत के स्टार पहलवान सुशील कुमार ने उम्मीदों के अनुरूप प्रदर्शन किया और 74 किलोग्राम फ़्रीस्टाइल वर्ग में पाकिस्तानी पहलवान क़मर अब्बास को 6-2 से हरा कर स्वर्ण जीता.कुश्ती में भारत के स्वर्ण पदकों का सिलसिला अमित कुमार ने शुरू किया. उन्होंने 57 किलोग्राम फ्री स्टाइल कुश्ती में नाइजीरिया के एबिकवेमिनोमो वेल्सन को हराकर ये पदक जीता.महिलाओं की 48 किलोग्राम फ़्रीस्टाइल स्पर्द्धा में भारत की विनेश फोगट ने इंग्लैंड की याना रैट्टिगन को हराकर स्वर्ण जीता.भारत की राही सरनोबत ने महिलाओं की 25 मीटर पिस्टल शूटिंग प्रतियोगिता में स्वर्ण पदक जीता. इस प्रतियोगिता में भारत की ही अनीसा सैयद को रजत पदक मिला.भारत के सतीश शिवलिंगम ने पुरुषों की 77 किलो भारोत्तोलन प्रतियोगिता में स्वर्ण पदक जीता जबकि भारत के ही रवि कटुलु के हाथ रजत पदक लगा.महिलाओं की 10 मीटर एयर राइफ़ल शूटिंग में अपूर्वी चंदेला ने राष्ट्रमंडल खेलों के तीसरे दिन स्वर्ण पदक जीता.पुरुषों की 10 मीटर एयर राइफ़ल शूटिंग प्रतियोगिता में अभिनव बिंद्रा ने स्वर्ण पदक पर क़ब्ज़ा जमाया.पुरुषों की 56 किलो भारोत्तोलन प्रतियोगिता में सुखन डे ने भारत को स्वर्ण पदक दिलवाया.महिलाओं की भारोत्तोलन प्रतियोगिता के 48 किलो वर्ग में भारत की संजीता चानू खुमुकचाम ने स्वर्ण पदक जीता.पुरुषों की 50 मीटर पिस्टल शूटिंग प्रतियोगिता में भारत के जीतू राय ने जहां स्वर्ण पदक जीता वहीं गुरपाल सिंह को रजत पदक मिला.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)